DOD-W1 เทรดกระฉูด 30 เท่าตัว! ลุ้นดันหุ้นแม่ DOD วิ่งต่อ 15% รับราคาแปลงสิทธิ 15.75 บ.
DOD-W1 เทรดกระฉูด 30 เท่าตัว! ลุ้นดันหุ้นแม่ DOD วิ่งต่อ 15% รับราคาแปลงสิทธิ 15.75 บ.
DOD-W1 เทรดกระฉูด 30 เท่าตัว! ลุ้นดันหุ้นแม่ DOD วิ่งต่อ 15% รับราคาแปลงสิทธิ 15.75 บ.
17 ก.ค. 2562

ผู้สื่อข่าวรายงานว่า บริษัท ดีโอดี ไบโอเทค จำกัด (มหาชน) จัดสรรให้แก่ผู้ถือหุ้นเดิม ครั้งที่ 1 หรือ DOD-W1 เปิดเทรดวันแรกอยู่ที่ระดับ 3.24 บาท บวก 3.14 บาท หรือ 3,140% สูงสุดที่ระดับ 3.24 บาท ต่ำสุดที่ระดับ 3.02 บาท ด้วยมูลค่าการซื้อขาย 70.35 ล้านบาท
โดยวันนี้ (17 ก.ค.62) DOD-W1 เริ่มซื้อขาย (เทรด) ในตลาดหลักทรัพย์ เอ็ม เอ ไอ (mai) เป็นวันแรก จำนวน 182,219,263 หน่วย
ขณะที่ราคาหุ้นแม่ บริษัท ดีโอดี ไบโอเทค จำกัด (มหาชน) หรือ DOD มีการปรับตัวขึ้นอย่างต่อเนื่อง โดยความเคลื่อนไหวราคาหุ้นตั้งแต่ช่วงวันที่ขึ้นเครื่องหมายผู้ซื้อหลักทรัพย์ไม่ได้สิทธิรับใบสำคัญแสดงสิทธิที่จะซื้อหลักทรัพย์ (XW) ในวันที่ 9 พ.ค. 2562 ปิดตลาดอยู่ที่ 9.70 บาท จนมาถึงราคาล่าสุดวันนี้ (17 ก.ค.62) อยู่ที่ 13.80 บาท เพิ่มขึ้น 4.10 บาท หรือปรับเพิ่มขึ้น 42% แล้ว
สำหรับ DOD-W1 จำนวน 182,219,263 หน่วยดังกล่าวมีราคาใบสำคัญแสดงสิทธิ 0.10 บาทต่อหน่วย อายุ 2 ปี อัตราการใช้สิทธิ 1 ใบสำคัญแสดงสิทธิต่อ 1 หุ้นสามัญใหม่ ที่ราคาใช้สิทธิ 15.75 บาทต่อหุ้น กำหนดใช้สิทธิครั้งแรกวันที่ 29 พ.ย. 2562 และใช้สิทธิครั้งสุดท้าย วันที่ 7 ก.ค. 2564
อย่างไรก็ตาม เป็นที่น่าจับตาว่าราคาหุ้นแม่ของ DOD จะปรับตัวขึ้นไปที่ระดับ 15.85 บาท (คำนวนจากต้นทุนราคาแปลงสิทธิบวกกับราคาวอแรนต์) ซึ่งหากเทียบกับราคาหุ้นปัจจุบันที่ระดับ 13.80 บาท เท่ากับจะมีโอกาสปรับขึ้น 2.05 บาท หรือคิดเป็น 15%
ด้านบล.ดีบีเอส วิคเคอร์ส (ประเทศไทย) ระบุในบทวิเคราะห์ฯประเมินใบสำคัญแสดงสิทธิที่จะซื้อหุ้นสามัญของใบสำคัญแสดงสิทธิที่จะซื้อหุ้นสามัญบมจ.ดีโอดี ไบโอเทค (DOD) ใช้ชื่อย่อว่า DOD-W1 ตาม Black-Scholes แบบ Conservative จะได้มูลค่าในกรอบ 2.139-1.589 บาท เมื่อราคาหุ้น DOD เคลื่อนไหวในกรอบ 14.40-13.00 บาท โดยมี Dividend yield 0.00%, Dilution effect 30.77%, Risk free rate 4.00%, Volatility 39%
ส่วนมูลค่าเหมาะสมตาม Black-Scholes แบบ Aggressive จะได้มูลค่าในกรอบ 3.090-2.296 บาท เมื่อราคาหุ้น DOD เคลื่อนไหวในกรอบ 14.40-13.00 บาท โดยมี Risk free rate 4.00%, Volatility 39%